CELEX: 31964R0099
Language: el
Date: 1964-07-24 00:00:00
Title: Κανονισμός αριθ. 99/64/ΕΟΚ της Επιτροπής της 24ης Ιουλίου 1964 περί των τρόπων εκτελέσεως των αποφάσεων περί συνδρομής του ΕΓΤΠΕ, τμήμα «Προσανατολισμού»

Avis juridique important

|

31964R0099

Κανονισμός αριθ. 99/64/ΕΟΚ της Επιτροπής της 24ης Ιουλίου 1964 περί των τρόπων εκτελέσεως των αποφάσεων περί συνδρομής του ΕΓΤΠΕ, τμήμα «Προσανατολισμού»  

Επίσημη Εφημερίδα αριθ. 126 της 05/08/1964 σ. 2119 - 2121 Φινλανδική ειδική έκδοση: Κεφάλαιο 3 τόμος 1 σ. 0099  Δανική ειδική έκδοση: Σειρά I Κεφάλαιο 1963-1964 σ. 0186  Σουηδική ειδική έκδοση: Κεφάλαιο 3 τόμος 1 σ. 0099  Αγγλική ειδική έκδοση: Σειρά I Κεφάλαιο 1963-1964 σ. 0198  Ελληνική ειδική έκδοση: Κεφάλαιο 03 τόμος 1 σ. 0146  Ισπανική ειδική έκδοση: Κεφάλαιο 03 τόμος 1 σ. 0117  Πορτογαλική ειδική έκδοση : Κεφάλαιο 03 τόμος 1 σ. 0117 

++++ΚΑΝΟΝΙΣΜΟΣ αριθ . 99/64/ΕΟΚ ΤΗΣ ΕΠΙΤΡΟΠΗΣ  της 24ης Ιουλίου 1964  περί των τρόπων εκτελέσεως των αποφάσεων περί συνδρομής του ΕΓΤΠΕ , τμήμα προσανατολισμού  Η ΕΠΙΤΡΟΠΗ ΤΗΣ ΕΥΡΩΠΑΙΚΗΣ ΟΙΚΟΝΟΜΙΚΗΣ ΚΟΙΝΟΤΗΤΟΣ ,  Εχοντας υπόψη :  τον κανονισμός αριθ . 17/64/ΕΟΚ του Συμβουλίου , της 5ης Φεβρουαρίου 1964 , περί των όρων συνδρομής του Ευρωπαϊκού Γεωργικού Ταμείου Προσανατολισμού και Εγγυήσεως ( 1 ) και ιδίως το άρθρο 22 παράγραφος 3 ,  Εκτιμώντας :  ότι τα δικαιολογητικά έγγραφα τα σχετικά προς τα σχέδια που απολαμβάνουν της συνδρομής του Ταμείου διαβιβάζονται από μία αρχή ή ένα οργανισμό , που ορίζονται από το Κράτος μέλος , των οποίων ενδείκνυται να καθορισθούν οι αρμοδιότητες   ότι εν όψει της εξασφαλίσεως ενός αποτελεσματικού ελέγχου των ενεργειών ή των έργων , πρέπει να προβλεφθεί η διαβίβαση στην Επιτροπή καταστάσεως των δικαιολογητικών εγγράφων που έχουν εκδοθεί , σύμφωνα με τις νομοθετικές ή κανονιστικές διατάξεις του ενδιαφερομένου Κράτους μέλους ή με τις σχετικές αποφάσεις της ανωτέρω αρχής ή του ανωτέρω οργανισμού   ότι για τα σχέδια , των οποίων η πραγματοποίηση θα υπερβεί το έτος , επιβάλλεται να προσκομισθεί στην Επιτροπή έγγραφο βάσει του οποίου να είναι δυνατή η εκτίμηση της σημειουμένης προόδου των ενεργειών ή έργων   ότι , για την πληρωμή επιδοτήσεως ή μέρους αυτής , πρέπει να προβλεφθεί πιστοποιητικό εκ του οποίου , ιδίως , θα δύναται η Επιτροπή να διαπιστώσει το στάδιο εκτελέσεως του σχεδίου   ότι αν τα κανονικώς αποστελλόμενα από την αρχή ή τον οργανισμό έγγραφα δεν κρίνονται από την Επιτροπή επαρκή ή το περιεχόμενό τους εμφανίζεται ατελές ως προς τη δυνατότητα ελέγχου των οικονομικών ή άλλων όρων που απαιτούνται για την εκτέλεση των σχεδίων , η Επιτροπή δύναται να ζητήσει από την αρχή ή τον οργανισμό την υποβολή δικαιολογητικών ή συμπληρωματικών εγγράφων   ότι πρέπει να προβλεφθεί , σε περίπτωση επιτοπίου ελέγχου , η συνεργασία μεταξύ της Επιτροπής και του ενδιαφερόμενου Κράτους μέλους , προκειμένου να αυξηθεί η αποτελεσματικότης του   ότι δεν πρέπει να γίνεται χρήση της διαδικασίας αναστολής , μειώσεως ή καταργήσεως της συνδρομής του Ταμείου χωρίς προηγουμένως να έχει ειδοποιηθεί το ενδιαφερόμενο Κράτος μέλος , το οποίο θα δύναται να λάβει θέση , να έχει ζητηθεί η γνώμη της αρχής ή του οργανισμού , οι οποίοι είναι επιφορτισμένοι με τη διαβίβαση των δικαιολογητικών εγγράφων και να έχει δοθεί η δυνατότητα στους δικαιούχους να υποβάλλουν τις παρατηρήσεις των   ότι εν όψει του ότι μέσω οργανισμού υποδεικνυόμενου από το Κράτος μέλος εγκρίνεται το να δοθεί η επιδότηση του Ταμείου στον δικαιούχο , πρέπει να προσδιορισθούν οι αρμοδιότητες του Οργανισμού αυτού   ότι εν όψει των εφαρμοζομένων επί του παρόντος ως προς το Ταμείο χρηματοδοτικών διατάξεων , η καταβολή της επιδοτήσεως ή μέρους αυτής επέρχεται όταν τηρηθούν οι όροι που προβλέπονται για την πληρωμή   ότι τα προβλεπόμενα από τον παρόντα κανονισμό μέτρα είναι σύμφωνα με τη γνώμη της Επιτροπής του Ταμείου ,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ :  Ι . Αρμοδιότητες της αρχής ή του οργανισμού , των επιφορτισμένων με τη διαβίβαση των δικαιολογητικών εγγράφων  Άρθρο 1  Η αρχή ή ο οργανισμός , οι επιφορτισμένοι με τη διαβίβαση των δικαιολογητικών εγγράφων κατά τη έννοια του άρθρου 22 παράγραφος 2 του κανονισμού αριθ . 17/64/ΕΟΚ , απευθύνουν στην Επιτροπή , εντός τριών μηνών από την απόφαση περί αναλήψεως της υποχρεώσεως συνδρομής του Ταμείου , κατάσταση των απαιτουμένων δικαιολογητικών εγγράφων .  Ως δικαιολογητικά έγγραφα νοούνται τα έγγραφα τα εκδιδόμενα είτε σύμφωνα με τις νομοθετικές ή κανονιστικές διατάξεις του ενδιαφερομένου Κράτους μέλους , είτε σύμφωνα με τις αποφάσεις της ανωτέρω αρχής ή του προαναφερθέντος οργανισμού , εκ των οποίων να αποδεικνύεται ότι τηρήθηκαν οι οικονομικοί ή λοιποί όροι που απαιτούνται για κάθε σχέδιο .  Άρθρο 2  Η αναφερθείσα στο προηγούμενο άρθρο κατάσταση περιλαμβάνει :  - την παράθεση των δικαιολογητικών εγγράφων και την προβλεπόμενη περίοδο για την παραλαβή τους από την αρχή ή τον οργανισμό τον επιφορτισμένο με τη διαβίβαση των δικαιολογητικών εγγράφων   - τις διατάξεις ή μέτρα με βάση τα οποία εκδίδονται τα δικαιολογητικά έγγραφα που προβλέπονται στο άρθρο 1 παράγραφος 2   - σύντομη περιγραφή του σκοπού και του περιεχομένου των εγγράφων αυτών .  Άρθρο 3  Για τις ενέργειες ή τα έργα των οποίων η πραγματοποίηση υπερβαίνει το έτος , η αρχή ή ο οργανισμός διαβιβάζουν στην Επιτροπή πριν από την 1η Σεπτεμβρίου κάθε έτους έγγραφο στο οποίο περιγράφεται ο ρυθμός προόδου των ενεργειών ή των έργων .  Άρθρο 4  Μετά την περάτωση της εκτελέσεως σχεδίου ή κατά την εκτέλεσή του , αν με δεσμευτική απόφαση της Επιτροπής επιτάσσεται σταδιακή πληρωμή σύμφωνα με το άρθρο 17 παράγραφος 1 του κανονισμού αριθ . 17/64/ΕΟΚ , η αρχή ή ο οργανισμός διαβιβάζουν στην Επιτροπή έγγραφο , εκ του οποίου να είναι δυνατή η διαπίστωση ότι τηρήθηκαν οι απαιτούμενοι για την πληρωμή όροι και το οποίο να περιλαμβάνει :  α ) πιστοποιητικό από το οποίο να προκύπτει το στάδιο εκτελέσεως του σχεδίου και να βεβαιώνεται ότι ο οργανισμός κατείχε όλα τα δικαιολογητικά έγγραφα που προβλέπονται στο άρθρο 2 , τα οποία είναι αναγκαία για την καταβολή της αιτούμενης επιδοτήσεως ή του αιτούμενου τμήματος επιδοτήσεως   β ) σύντομη περιγραφή του περιεχομένου των δικαιολογητικών εγγράφων που έχει στην κατοχή του , εκτός αν επισυνάψει ακριβές κεκυρωμένο αντίγραφο αυτών .  Άρθρο 5  1 . Μετά από αίτηση της Επιτροπής , η αρχή ή ο οργανισμός διαβιβάζουν σ ' αυτή εντός προθεσμίας ενός μηνός τα δικαιολογητικά έγγραφα ή το ακριβές κεκυρωμένο αντίγραφο που έχουν στα χέρια τους και που προβλέπονται στο άρθρο 4 στοιχείο β ) .  2 . Η αρχή ή ο οργανισμός διαβιβάζουν στην Επιτροπή μετά από αίτησή της , εντός προθεσμίας καθοριζομένης από αυτή , έγγραφο που περιλαμβάνει όλες τις πληροφορίες που αυτή επιθυμεί να συγκεντρώσει σχετικά με την κατάσταση πραγματοποιήσεως του σχεδίου .  3 . Για τον αποτελεσματικό έλεγχο της εκτελέσεως του σχεδίου , η αρχή ή ο οργανισμός συγκεντρώνουν και στη συνέχεια διαβιβάζουν στην Επιτροπή , μετά από αίτησή της και εντός προθεσμίας καθοριζομένης από αυτή , δικαιολογητικά έγγραφα ή έγγραφα άλλα από εκείνα που προβλέπονται στα άρθρα 2 και 4 , εκ των οποίων να είναι δυνατή η διαπίστωση ότι πληρούνται οι οικονομικοί ή λοιποί όροι που επιβάλλονται για κάθε σχέδιο .  ΙΙ . Επιτόπιος έλεγχος  Άρθρο 6  Αν κατά τη διάρκεια της παρεμβάσεως του Ταμείου , η Επιτροπή θεωρεί αναγκαία την πραγματοποίηση ενός επιτοπίου ελέγχου , ειδοποιεί σχετικά προηγουμένως το Κράτος μέλος , στο έδαφος του οποίου προτίθεται να πραγματοποιήσει επαληθευτικό έλεγχο και προσκαλεί τούτο να συμμετάσχει σ ' αυτόν .  ΙΙΙ . Αναστολή , μείωση , κατάργηση της συνδρομής του Ταμείου  Άρθρο 7  Πριν επιληφθεί της διαδικασίας αναστολής , μειώσεως ή καταργήσεως της συνδρομής του Ταμείου , που προβλέπεται στο άρθρο 22 παράγραφος 2 , εδάφιο δεύτερο του κανονισμού αριθ . 17/64/ΕΟΚ , η Επιτροπή :  - ειδοποιεί σχετικά το Κράτος μέλος , στο έδαφος του οποίου πρόκειται να εκτελεσθεί το σχέδιο και το οποίο δύναται να λάβει θέση ως προς το θέμα αυτό   - συμβουλεύεται την αρχή ή τον οργανισμό , τους επιφορτισμένους με τη διαβίβαση των δικαιολογητικών εγγράφων   - καλεί τον ή τους δικαιούχους να εκφράσουν μέσω της αρχής ή του οργανισμού τους λόγους της μη τηρήσεως των προβλεπομένων όρων .  ΙV . Αρμοδιότητες του ή των μεσολαβούντων οργανισμών ως προς την πληρωμή  Άρθρο 8  1 . Οταν η Επιτροπή διαπιστώσει ότι πληρούνται οι οικονομικοί ή οι λοιποί όροι που επιβάλλονται για το σχέδιο , καταβάλλει στο δικαιούχο την επιδότηση του Ταμείου ή το μέρος της επιδοτήσεως στην περίπτωση σταδιακής πληρωμής , σύμφωνα με το άρθρο 22 , παράγραφος 1 του κανονισμού αριθ . 17/64/ΕΟΚ .  2 . Ο μεσολαβών οργανισμός καταβάλλει αμέσως την επιδότηση στο δικαιούχο και παραδίδει στην Επιτροπή , εντός προθεσμίας 15 ημερών , τη σχετική απόδειξη καταβολής .  Ο παρών κανονισμός είναι δεσμευτικός ως προς όλα τα μέρη και εφαρμόζεται άμεσα σε όλα τα Κράτη μέλη .  Εγινε στις Βρυξέλλες , στις 24 Ιουλίου 1964 .  Για την Επιτροπή  Ο Πρόεδρος  Walter HALLSTEIN  ( 1 ) ΕΕ αριθ . 34 της 27.2.1964 , σ . 586/64 .